ડિપ્રેશન એ કોઈ બીમારી નથી એ ઘણા લોકોએ સમજવાની જરૂર છે, એ ફક્ત એક લક્ષણ કે ચિહ્ન છે કે એ વખતે એવું લાગે છે કે હાલ જિંદગીમાં કોઈ જ ખુશી નથી, બસ નિરાશા જ રહે છે ગમે તેટલું કરીએ તો પણ, ડિપ્રેશનનો અર્થ હતાશા અને માનસિક ઉદાસીનતા એકદમ જ પરફેક્ટ છે પણ એની સાથે ડિપ્રેશન એટલે નીચાણવાળી જગ્યા અને કોઈ વાતને દબાવવી એ અર્થમાં પણ વપરાય છે. અને એ સાચુ છે કે એ સૌથી ખરાબ સમય છે ઘણાની સાથે થયેલો, ઘણાને ખ્યાલ પણ નથી હોતો કે એ લોકો ડિપ્રેશનમાં છે, મને પણ મારી સાથે થયેલું ત્યારે બિલકુલ જ ખ્યાલ નહોતો, પણ મને હાલ એ સ્વીકારવામાં બિલકુલ જ શરમ નથી કે એ થયેલું મારી સાથે. ઘણા ફેમસ લોકોએ પણ ડિપ્રેશનનો ભોગ બન્યાનું સ્વીકાર્યુ છે અને એ સ્થિતિનો સામનો કરી એમાંથી બહાર આવ્યા છે. દિલીપ કુમાર, રાજેશ ખન્ના, અમિતાભ બચ્ચન, શાહરુખ ખાન, સંજય દત્ત, કરણ જોહર, પ્રિયંકા ચોપરા, દીપિકા પાદુકોણ, લેડી ગાગા, માઈલી સાઈરસ, બ્રેડ પિટ, એન્જેલિના જોલી, ... લિસ્ટ લાંબુ ચાલશે.